{{forveksles|Aias}}
[[Fil:Aias Kassandra Louvre G458.jpg|thumb|''Aias den Lille voldtager Kassandra'' ([[Rødfigurs-keramik|rødfigurvase]], [[Louvre]])]]
'''Aias''' (kaldet '''Aias den Lille''') var en græsk sagnfigur fra [[den trojanske krig]], der var søn af den [[Lokrien|lokriske]] konge [[Oileus]]. Han beskrives som mindre af vækst end [[Aias|Aias den Store]] og var hurtig i kampen, hvori han deltog letbevæbnet, som spydkaster iklædt panser af linned. Om hans død fortælles i Odysseen, at han på grund af [[Athene]]s vrede under tilbagerejsen efter krigen led skibbrud ved de gyræiske klipper. [[Poseidon]] frelste ham fra døden i havet og slyngede ham i land på en klippe; men da han pralede af at have reddet sig mod gudernes vilje, sønderslog Poseidon bjerget med sin trefork, så Aias styrtede i havet og druknede. årsagen til Athenas vrede, der ikke fortælles hos [[Homer]], var, at Aias under Trojas erobring havde slæbt [[Priamos]]' datter [[Kassandra]] bort og [[Voldtægt|voldtaget]] hende, selvom hun havde søgt tilflugt ved Athenes billede.<ref name=":0">[https://runeberg.org/salmonsen/2/1/0363.html ''Salmonsens konversationsleksikon'', 2. udgave: "Aias (2)"]</ref>
Religion